Belén Balerdi

Belén Balerdi Urrestarazu (Irura -Larriturri baserria-, Gipuzkoa, 1937eko uztailaren 7a -1982ko maiatzaren 20a) erraketista profesionala izan zen. Irura III izengoitiaz jokatu zuen, aurrelari postuan, Madrilgo eta Mexikoko frontoietan.

Biografia

Erraketista ibilbidea 
1961tik 1974ra Belen Balerdik Madrilgo Madrid frontoian eta Mexikoko Metropolitano frontoian jokatu zuen bere ibilbidean zehar. Haren ahizpa Eladia eta Garbiñe ere erreketistak izan ziren, baita lehengusina Eladia Altuna ere.

Erraketisten historia 
Erraketisten historia, orain arte nahiko isilik egon bada ere, esanguratsua izan zen oso. Hego Euskal Herriko 47 herritako 237 erraketista profesional daude zenbatuta. Zenbaki garrantzitsua da eta gainera, 1940. hamarkadako estatistiken arabera, emakume lizentzia gehiago zeuden gizonenak baino.

Erraketistak garaiko emakume aurreratuak izan ziren, familia eta herria utzi eta lanera alde egin eta mundu guztian zehar maila profesionalean pilotan aritu zirenak 1917 eta 1980 artean. Beren ibilbidearen berri, aitzitik, inork gutxik izan du oraintsu arte. Azken urteotan aldiz, hainbat erakusketa eta omenaldi ari dira antolatzen.

Omenaldiak 

 2020an 'Erraketistak' izena jarri zion Ibarrako Udalak Emeterio Arreseko pilotalekuari; GKo Gallerykoek margotu zuten murala. Aurreko urtean Izaskun Ayestaran erraketista ohia omendu zutenean hari zin egin zioten, erraketista guztien omenez, Emeterio Arreseko pilotalekuari Erraketistak izena jarriko ziotela.

Erreferentziak

Kanpo estekak 

 Apostando por ellas. Historia de las raquetistas
 Erraketistak lehen eta orain. Dokumentala
 Emakume erraketistak. Erakusketa
 Erraketistak, aitzindariak pilotaren munduan

Irurarrak
Erraketistak
Gipuzkoako pilotariak
Emakume kirolariak